Erhard Loretan

Erhard Loretan (* 28. April 1959 in Bulle; † 28. April 2011 in Fieschertal) weer en Swiezer Bargstieger. He weer 1995 de tweete Bargstieger, de dat gelung, all 14 Achtdusender ahn tosätzlichen Suerstoff to bestiegen, un de darte insgesamt.  Loretan weer sowohl diplomeerter Kunstdischer as ok Bargführer. He is bi den Afstört vun en vun hüm führt Seilschaft to Dood kommen. 

 Karriere 
Loretan, de in Crésuz in de Freiburger Voralpen wahnen dee, hett mit 11 Johren den eerstan Barg besteeegen, den 1848 Meter hooch Dent de Broc.http://www.nzzfolio.ch/www/d80bd71b-b264-4db4-afd0-277884b93470/showarticle/e609779d-e1de-4c9c-9b3c-3653dfad5e9e.aspx, Gespräch mit  Erhard Loretan}} in dat Magazin NZZ Folio All veer Johr later hett he sien eerst ansprööksvull Klettertour bewältigt, den Oostgrat vun den Doldenhorn (3645 m). Bit to dat Öller vun 18 Johren harr Loretan all en beindrucken Reeg vun extrem Routen in sien Tourenbook stahn, as to'n Bispeel Westliche Zinne-Nordwand, Matterhorn-Nordwand, Mont Blanc Peutereygrat un völ mehr. 1981 kreeg he dat Swiezer Bargführer-Diplom. 

Sien Taktik bi dat Bargstiegen weer, mögelkst flink un mit wenig Gepäck ünnerwegens to ween. Bannig bekannt wurr he mit en Blitzanstieg up den Mount Everest in de Nordwand fast in de Falllien vun den Foot vun de Rongpu-Gletscher ut. He steeg in weniger as 40 Stünn up un rünner un steeg dorbi wegen de Lawinengefohr hööftsächlich nachts. He weer nich mal mit en Telt ünnerwegens, sonnern blots mit en Schüpp to'n Graben vun en Schneehöhle un to'n Biwakeeren. He steeg mit sien Klauterpartner in weniger as söss Stünn över 3000 Hööchtmeter vun den Tipp rünner. 

Disse Technik hett up de een Siet woll dat Risiko höhger maakt, wiel Loretan weniger Eeten un Utrüsten mit sück führ, hett dat up de anner Siet aber ok bannig minneseert, wiel he dör dat lichtere Gepäck flinker klautern kunn un sück up Achtdusender nich so lang in de Doodszoon uphollen muss. 

Loretan harr 1987 de Idee vun de Utdragen vun de Patrouille des Poyets, ut de nah 1992 de Trophée des Gastlosen hervörgung.

1986 gelung hüm mit Wojciech Kurtyka an den Nameless Trango Tower vun de Trango-Toorns en nee bannig stuur Route.

Sien 14. Achtduusender, den Kangchendzönga, besteeg he 1995. An den Barg keem dat to en Oort Wettloop mit Benoît Chamoux, de to dissen Tietpunkt nah eegen Tellen ok 13 Achtduusend besteegen harr. Wiels Loretan de darte Minsch wurr, de up all Achtdussender stunn, is Chamoux etwa 50 m ünnerhalv vun den Tipp storven.

1996 hett de in Zürich indragen Stiften The King Albert I Memorial Foundation Erhard Loretan de ut rein Gold schaffen König-Albert-Verdeenstmedaille för sien Eröffnung «neuer Dimensionen im modernen Alpinismus». Loretan harr sien Drööms verwirklicht, ahn den  Verwachtensdruck vun de Medien, dat Streven nah Publizität oder den Verlockungen vun dat  Kommerz-Bargstiegen to nahtogahn, heet dat in de Oorkunn..

An' 28. April 2011, sien 52. Geburtstag, is Loretan bi en Afstört an' Grünhorn up dat Gemeendrebeet vun Fieschertal to Dood kommen. He weer Führer vun en Tweeerseilschaft, sien 38-johrig Früendin truck hüm mit in de Deept. Se hett swoor besehrt överleevt.Erhard Loretan bei Absturz getötet in: NZZ Online van' 29. April 2011<ref>[http://www.presseportal.de/pm/6348/2367416/-du-kannst-es-mit-niemandem-teilen-dokumentation-hoehenrausch-ueber-den-extrembergsteiger-erhard/rss Dokumentation Höhenrausch über den Extrembergsteiger Erhard Loretan.] In: presseportal.de vom 20. November 2012</ref>

 Kindstötung 
In' Dezember 2001 hett Loretan sien dormals söben Maand olt Söhn en tödlich Schütteltrauma toföögt, nahdem dat Kind tovör över en länger Tiet schreet harr. 2003 wurr he to veer Maand Haft up Bewährung veroordeelt.Walliser Nachrichten im Februar 2003, 11. Februar 2003 He hett tostimmt, dat sien Naam bekanntgeven wurr, um up de Gefohren vun dat so nömmt  «Babyschütteln» hentowiesen.Bergführer Loretan bei Absturz getötet – Glänzende Karriere und private Tragik in: Tages-Anzeiger van' 29. April 2011

 Besünner alpinistisch Leistungen 
 1980: Pallcaraju
 1980: Ranrapalca
 1980: Carás
 1980: Artesonraju
 1980: Nevado Huascarán 
 10. Juni 1982: Nanga Parbat, PDF, ca. 49 KB, Ascents – Nanga Parbat, vun Eberhard Jurgalski, 8000ers.com, afropen an' 4. August 2010
 16. Juni 1983: Gasherbrum IIThomas Mitterer, bergfieber.de, Erhard Loretan, afropen an' 4. August 2010
 23. Juni 1983: Hidden Peak, PDF, ca. 57 KB, Ascents – Gasherbrum I vun  Eberhard Jurgalski, 8000ers.com afropen an' 4. August 2010
 30. Juni 1983: Broad Peak, somit dree Achtduusender binnerhalv vun 15 Daag, tosommen mit Marcel Rüedi
 30. April 1984: Manaslu, tosommen mit Marcel Rüedi
 24. Oktober 1984: Annapurna, eerste Överschreeden, Upstieg Südwand, Afstieg Normalweg, mit Norbert Joos 
 6. Juli 1985: K2, PDF, ca. 48 KB, Ascents – K2 vun Eberhard Jurgalski,  8000ers.com afropen an' 4. August 2010
 8. Dezember 1985: Dhaulagiri
 1985: Eiger-Nordwand 
 1986: 38 Swiezer Tippen in 19 Daag dorünner 30 Veerduusender
 30. August 1986: Mount Everest  PDF, ca. 355 KB  Ascents – Everest vun Eberhard Jurgalski bi 8000ers.com afropen an' 4. August 2010 in 40 Stünn vun dat Basislager un torüch över de Nordwand
 1986: Cho Oyu (Versöök)
 1988: Trango-Toorns 
 1989: 13 Nordwände in de Berner Alpen in 13 Daag
 1989: K2 (Versöök) 
 1990: Denali
 21. September 1990: Cho Oyu
 1990: Shishapangma över en nee Route, aber ahn den Hööfttipp to recken
 2. Oktober 1991: Makalu 
 1992: K2 (Versöök)
 1993: Kangchendzönga (Versöök) 
 1. Oktober 1994: Lhotse
 1994: Mont Epperly 
 29. April 1995: Shishapangma  PDF, ca. 55 KB,  Ascents – Shisha Pangma vun Eberhard Jurgalski bi 8000ers.com afropen an' 4. August 2010, afropen an' 4. August 2010 
 5. Oktober 1995: Kangchendzönga  PDF, ca. 42 KB,  Ascents – Kangchenjunga vun Eberhard Jurgalski bi 8000ers.com afropen an' 4. August 2010
 1995: Mont Loretan? (namloos Barg in de Antarktis) 
 1997: Nanga Parbat (Versöök an den Mazeno-Grat mit Wojciech Kurtyka) 
 2000: Nanga Parbat (Versöök an den Mazeno-Grat mit Jean Troillet)
 2001: Dörqueren vun Gröönland mit den Draak
 2002: Eerstbegahn in de Nordwand vun den Pumori
 2002: Jannu-Nordwand (Versöök), tosommen mit Ueli Steck
 2003: Jannu-Nordwand (Versöök), tosoammen mit Ueli Steck, Stephan Siegrist, Frédéric Roux

 Böker 
 Erhard Loretan und Jean Ammann: Den Bergen verfallen. Paulusverlag, Freiburg 1996, ISBN 3722803969. 
 Erhard Loretan: Himalaya: Regards /Ansichten /Reflections Paulusverlag, Freiburg 1998, ISBN 3722804426

 Filmografie 
 White Out - Solo dans les 80.emc" Regie: Romolo Nottaris, 1996.
 Höhenrausch – Der Extrembergsteiger Erhard Loretan. (Original: Erhard Lorétan, respirer l'odeur du ciel). Regie: Benoît Aymon, 2011. (Online-Video, franzöösch)

 Weblenken 
 vun Erhard Loretan mit Bild in dat Internet-Archiv
 Gespräch mit Erhard Loretan in dat Internet-Archiv
 Tod eines Gipfelstürmers in: Spiegel Online van’ 29. April 2011

 Enkeld Nahwiesen 

Kategorie:Mann 
Kategorie:Börger von de Swiez
Kategorie:Bargstieger
Kategorie:Boren 1959
Kategorie:Storven 2011